বালি পাচার মামলায় তৃণমূলকে আক্রমণ দিলীপ ঘোষের!

ওয়েব ডেস্ক : বালি পাচার মামলায় (Sand smuggling case) সক্রিয় এনফোর্সমেন্ট ডিরেক্টরেট (ED)। গত কয়েক মাসে এই মামলায় রাজ্যের বিভিন্ন জায়গায় হানা দিয়েছে কেন্দ্রীয় তদন্তকারী সংস্থা। যা নিয়ে রাজ্য রাজনীতি উত্তাল হয়ে রয়েছে। তা নিয়ে রাজ্যের শাসক দল তৃণমূল কংগ্রেসকে (TMC) আক্রমণ করলেন দিলীপ ঘোষ (Dilip Ghosh)।

এদিন প্রাতঃভ্রমণ করতে বেরিয়ে বালি পাচার মামলা নিয়ে তৃণমূলকে (TMC) আক্রমণ করেন বিজেপি (BJP) নেতা। দিলীপ এদিন বলেন, ‘বালি-কয়লা, গরু নিয়ে এর আগেও বহু কেস হয়েছে বন্ধ হয়নি। প্রত্যেকবার নতুন লেকেরা টাকা দিয়ে কেউ খাদান হাতে পাননি৷ পুরনোরা হাতে পায়। আমার মনে হয় এইধরণের বেআইনি টাকা ব্যবহার করেই তৃণমূলের নেতারা করে খাচ্ছে। আমাদের মতে সাধারণ মানুষ তার দাম দিচ্ছে। বালির দাম বাড়ছে।’

আরও খবর : মুখ্যমন্ত্রীর সঙ্গে কমিশনের ‘বৈঠক’ নিয়ে সরব দিলীপ ঘোষ

বালি পাচার মামলার তদন্তে গত ডিসেম্বরেও বিভিন্ন জায়গায় হানা দিয়েছিলেন ইডি (ED) আধিকারিকরা। কলকাতার পার্ক স্ট্রিট, নিউ আলিপুর, আমহার্স্ট স্ট্রিট এলাকায় তল্লাশি চালানো হয়েছিল। জানা গিয়েছিল, ইডির বিভিন্ন দল গিয়েছিল ঝাড়গ্রাম-সহ আট জেলায় নানা ব্যবসায়ীর বাড়িতেও। নির্বাচনের আগে কেন্দ্রীয় তদন্তকারী সংস্থার এমন অভিযান নিয়ে উত্তাপ বেড়েছে রাজ্য রাজনীতিতে। আর কিন্তু এসব নিয়ে তৃণমূল কংগ্রেসকেই আক্রমণ করলেন দিলীপ ঘোষ।

অন্যদিকে নির্বাচনের আগে কেন্দ্রীয় তদন্তকারী সংস্থার এমন অভিযান নিয়ে সরগরম রয়েছে রাজ্যরাজনীতি। বেশ কিছুদিন আগে পুরনো কয়লাপাচার মামলার তদন্তের জন্য আইপ্যাক কর্ণধার প্রতীক জৈন ও অফিসে হানা দিয়েছিল কেন্দ্রীয় তদন্তকারী সংস্থার আধিকারিকরা। তা নিয়ে মুখ্যমন্ত্রী মমতা বন্দ্যোপাধ্যায় দাবি করেছিলেন, তাঁদের রণকৌশল হাতাতেই এই হানা দেওয়া হয়েছিল। সেই মামলা পৌঁছয় আদালত পর্যন্ত। ফলে এসব নিয়ে এমনিতেই রাজ্যর-রাজনীতি সরগরম হয়ে রয়েছে। তার মধ্যেই এবার বালি পাচার মামলা নিয়ে তৃণমূলের বিরুদ্ধে তোপ দাগলেন দিলীপ ঘোষ।